CELEX: E2015P0005
Language: hr
Date: 2015-02-11 00:00:00
Title: Zahtjev za savjetodavno mišljenje Suda EFTA-e koji je 11. veljače 2015. podnio sud Eidsivating lagmannsrett u predmetu Matja Kumba T. M’bye i drugi protiv Stiftelsen Fossumkollektiveta (Predmet E-5/15)

2.7.2015   
            
            
               HR
            
            
               Službeni list Europske unije
            
            
               C 217/22
            
         Zahtjev za savjetodavno mišljenje Suda EFTA-e koji je 11. veljače 2015. podnio sud Eidsivating lagmannsrett u predmetu Matja Kumba T. M’bye i drugi protiv Stiftelsen Fossumkollektiveta
   (Predmet E-5/15)
   (2015/C 217/08)
   Dopisom Sudu EFTA-e od 11. veljače 2015., zaprimljenim u pisarnicu Suda 13. veljače 2015., Prizivni sud u Eidsivatingu (Eidsivating lagmannsrett), Norveška, podnio je zahtjev za savjetodavno mišljenje u predmetu Matja Kumba T. M’bye i drugi protiv Stiftelsen Fossumkollektiveta o sljedećim pitanjima:
   
               1.
            
            
               Predstavlja li prosječno tjedno radno vrijeme od 84 sata („model kružnog zapošljavanja 7/7”) u zajedničkim kućanstvima za mlade kršenje članka 6., vidjeti i članak 22. stavak 1. točku (a), Direktive o radnom vremenu (Direktiva 2003/88/EZ)?
            
         
               2.
            
            
               Je li nacionalna odredba, u skladu s kojom se pristanak zaposlenika na rad u trajanju od više od 60 sati tjedno u zajedničkim kućanstvima za mlade ne može opozvati, usklađena s pravima zaposlenika u skladu s člankom 6., vidjeti i članak 22., Direktive o radnom vremenu?
            
         
               3.
            
            
               Je li otkaz zbog nepostizanja dogovora o reguliranju radnog vremena koje iznosi više od 48 sati u sedmodnevnom razdoblju sankcija ili „šteta” u smislu članka 22. stavka 1. točke (a), vidjeti i (b), Direktive o radnom vremenu?